Iepirkuma ID Nr. DNP 2026/52K
Nolikuma 6. pielikums
PROJEKTS

PAKALPOJUMA LĪGUMS Nr. ___________
Par skaņas, gaismu aprīkojuma un skatuves konstrukciju nomu, uzstādīšanu un apkalpošanu Dobeles novada pašvaldības vajadzībām
(1., 2. daļa)

Līguma parakstīšanas datums ir pēdējā pievienotā
droša elektroniskā paraksta un tā laika zīmoga datums

Dobeles novada pašvaldība, reģistrācijas Nr. 90009115092, tās izpilddirektora Agra Vilka personā, kurš rīkojas saskaņā ar Dobeles novada pašvaldības nolikumu, turpmāk – Pasūtītājs, no vienas puses un
	SIA “____”, reģistrācijas Nr. tās valdes locekļa _____personā, kurš rīkojas saskaņā ar komercsabiedrības statūtiem turpmāk – Izpildītājs, no otras puses, 
	abi kopā un katrs atsevišķi turpmāk – Puses/-e, saskaņā ar 2026. gada __. _______Dobeles novada pašvaldības Iepirkuma komisijas lēmumu (protokola Nr. __) par atklāta konkursa “Skaņas, gaismu aprīkojuma un skatuves konstrukciju noma, uzstādīšana un apkalpošana Dobeles novada pašvaldības vajadzībām”, (identifikācijas numurs DNP 2026/52K) rezultātiem noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs uzdod un apmaksā, bet Izpildītājs saskaņā ar pieteikumu dalībai iepirkumā (Līguma 1. pielikums), Tehnisko specifikāciju/tehnisko piedāvājumu/finanšu piedāvājumu (Līguma 2. pielikums, Līguma 3.pielikums (attiecīgajā daļā), atbilstoši iepirkuma nolikuma nosacījumiem apņemas nodrošināta skatuves un gaismas aprīkojumu konstrukciju nomu, uzstādīšanu un apkalpošanu pasākuma laikā Dobeles novada organizētajos pasākumos, (iepirkuma 1. daļa) un/ vai apskaņošanas aprīkojuma piegādi,), uzstādīšanu un apkalpošanu pasākuma laikā (iepirkuma 2. daļa),  (ja nepieciešams nodrošinot arī transportu, transporta vienību cenu kopsumma Līguma pielikumā) turpmāk – Pakalpojums.
1.2. Izpildītājs Pakalpojumu sniedz ar saviem materiāliem, darbaspēku, izmantojot savu transportu, par kuru paredzēta samaksa atbilstoši Līguma 3. punktam.
1.3. Pakalpojuma sniegšanas noteikumi un prasības norādītas Tehniskajā specifikācijā / tehniskajā piedāvājumā / finanšu piedāvājumā (Līguma 2. pielikums vai Līguma 3.pielikums attiecīgajā daļā).
1.4. Pakalpojuma sniegšanas vieta: Dobeles novada teritorija.

2. LĪGUMA DARBĪBAS TERMIŅŠ
2.1. Līguma darbības termiņš – 12 (divpadsmit) mēneši no līguma noslēgšanas dienas vai līdz Līguma 3.1. punktā noteiktās Līgumcenas apguvei, atkarībā no tā, kurš no nosacījumiem iestājas pirmais.

3. LĪGUMCENA UN SAMAKSAS KĀRTĪBA
3.1. Līgumcena Līguma darbības laikā par Pakalpojumu, kas nevar tikt pārsniegta ir līdz 80 000.00 EUR (astoņdesmit tūkstoši euro 00 centi) (1. daļa), vai līdz 60 000,00 EUR (sešdesmit tūkstoši euro 00 centi) (2. daļa), (izvēlēties vajadzīgo daļu), bez pievienotās vērtības nodokļa. Pasūtītājs ir tiesīgs, pasūtot Pakalpojumu, neiztērēt visu maksimālo Līgumcenu.
3.2. Katra pasākuma izmaksas tiek noteiktas atkarībā no Pasūtītāja veiktā pieprasījuma, atbilstoši Līguma 2. pielikumā noradītajām vienības cenām, turpmāk – Vienības cena.
3.3. Papildus maksājams pievienotās vērtības nodoklis 21 % (divdesmit viena procenta) apmērā.
3.4. Vienības cenā ietver visas ar minētā Pakalpojuma sniegšanu saistītās izmaksas (montāža, demontāža, transportēšana, noregulēšana, apkalpošana u.c.).
3.5. Samaksa par Pakalpojumu tiek veikta pēc katra pasākuma par faktiski izpildītajiem darbiem 10 (desmit) darbdienu laikā pēc Pakalpojuma pieņemšanas – nodošanas akta abpusējas parakstīšanas un Izpildītāja rēķina saņemšanas.
3.6. Izpildītājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs rēķinu nosūta elektroniski uz e-adresi:  REKINI@90009115092
3.7. Visi maksājumi Līguma ietvaros Izpildītājam tiek veikti uz Izpildītāja Līgumā norādīto bankas norēķinu kontu. 

4. PUŠU TIESĪBAS UN PIENĀKUMI
4.1. Izpildītāja pienākumi:
4.1.1. Izpildītājs apņemas nodrošināt kvalitatīvu visu Līguma izpildei nepieciešamo tehnisko aprīkojumu un kvalificētu personālu tā apkalpošanai;
4.1.2. Izpildītājs apliecina, ka piegādājamās iekārtas būs sertificētas LV vai ES, un šo iekārtu montāžai darbi tiks veikti atbilstoši Latvijas Republikas normatīvo aktu prasībām un iekārtu montāžā tiks pielietoti tikai LV un ES sertificēti montāžas materiāli un palīgmateriāli;
4.1.3. Izpildītājs apliecina un garantē, ka Līguma izpildē netiek un netiks izmantotas Krievijas Federācijas vai Baltkrievijas Republikas izcelsmes preces, pakalpojumi, izejmateriāli, komponentes, tehnoloģijas vai apakšuzņēmēju pakalpojumi. Šī prasība izriet no Pasūtītāja tiesībām un pienākuma nodrošināt ES sankciju regulējuma ievērošanu un attiecas uz visiem iepirkumiem neatkarīgi no to paredzamās līgumcenas.
4.1.4. Izpildītājs nodrošina uzstādītā tehniskā aprīkojuma un aparatūras nepārtrauktu apkalpošanu un ekspluatāciju pasākumu un mēģinājumu laikā;
4.1.5. Izpildītājam Līgumā paredzētā Pakalpojuma sniegšana jāplāno tā, lai savlaicīgi, ar Pasūtītāju saskaņotā laikā, ierastos pasākuma vietā, uzstādītu, noregulētu un pārbaudītu pasākumam nepieciešamo aparatūru un nodrošinātu kvalitatīvu pakalpojuma sniegšanu pasākuma norises laikā;
4.1.6. Izpildītājs izvieto un uzstāda tehnisko aprīkojumu atbilstoši ugunsdzēsības un darba drošības un ekspluatācijas normām, kā arī nodrošina, ka skatuve un tās noformējums ir ekspluatējams arī nelabvēlīgos laika apstākļos (lietus, vējš);
4.1.7. Izpildītājs izvieto tehnisko aprīkojumu tā, lai netiktu apdraudēti skatītāji, dalībnieki un Izpildītāja personāls;
4.1.8. Izpildītājs ir atbildīgs par uzstādīto skatuves un gaismu konstrukciju un aprīkojuma apsardzi no uzstādīšanas līdz demontāžas brīdim;
4.1.9. Pēc pasākuma īstenošanas Izpildītājam ir pienākums demontēt uzstādīto aparatūru un aprīkojumu un sakārtot pasākuma norises vietu sākotnējā izskatā;
4.1.10. Izpildītājs apmaksā un nodrošina visu skatuves konstrukciju, palīgmehānismu un aprīkojuma transportēšanu uz un no pasākuma norises vietu, iekraušanas, izkraušanas darbus.
4.2. Izpildītājs neuzņemas atbildību par pasākuma tehniskā nodrošinājuma trūkumiem, kas radušies tehnisko bojājumu rezultātā, ja tie radušies no Izpildītāja neatkarīgu iemeslu dēļ.
4.3. Pasūtītāja pienākumi un tiesības:
4.3.1. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā;
4.3.2. veikt samaksu par kvalitatīvi sniegtu Pakalpojumu saskaņā ar Līguma nosacījumiem;
4.3.3.  konstatējot riskus, pārbaudīt vai tiek izpildītas Līguma 4.1.3. apakšpunktā noteiktās prasības attiecībā uz sankciju ievērošanu, nepieciešamības gadījumā pieprasīt neatbilstošu preču vai pakalpojuma aizstāšanu, vai apturēt Līguma izpildi līdz neatbilstību novēršanai.
4.3.4. līdz konkrētā Pakalpojuma sniegšanas uzsākšanai sniegt Izpildītājam visu nepieciešamo informāciju Pakalpojuma pilnvērtīgai un kvalitatīvai nodrošināšanai;
4.3.5. nodrošināt pieeju Pakalpojuma sniegšanas vietai (t.sk. piešķirta caurlaide(s) autotransportam iebraukšanai pasākuma teritorijā);
4.3.6. nodrošināt pilnvarotā pārstāvja atrašanos pasākuma norises vietās skatuves konstrukciju, gaismu aparatūras un aprīkojuma montāžas un demontāžas laikā. Pasūtītāja pārstāvis nodrošina darbību koordinēšanu. Pasūtītāja pārstāvis ir tiesīgs dot norādījumus Izpildītāja pārstāvjiem darbu izpildes laikā saskaņā ar Līguma un tā pielikumu noteikumiem;
4.3.7. nodrošināt stabilu, Izpildītāja vajadzībām atbilstošu elektrības pieslēgumu pasākumu norises vietā.

5. PAKALPOJUMA PIEŅEMŠANAS UN NODOŠANAS KĀRTĪBA
5.1. Līgumā noteiktais Pakalpojums tiek uzskatīts par sniegtu pienācīgā kvalitātē un apjomā tikai tad, kad Puses ir parakstījušas Pakalpojuma pieņemšanas – nodošanas aktu.
5.2. Pakalpojuma pieņemšanas  nodošanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem trūkumiem.
5.3. Pasūtītājam ir tiesības izvirzīt Izpildītājam pamatotas pretenzijas par nekvalitatīvi vai Līgumam, vai normatīvajiem aktiem neatbilstoši sniegtu Pakalpojumu.
5.4. Ja pirms Pakalpojuma pieņemšanas – nodošanas akta parakstīšana tiek konstatēts Līguma, tā pielikumu vai normatīvajos aktos noteikto prasību pārkāpums, par to tiek sastādīts atsevišķs akts, kurā norāda konstatētos pārkāpumus. Par konstatēto pārkāpumu Pasūtītājs ir tiesīgs ieturēt līgumsodu ne vairāk kā 10 % (desmit procentu) apmērā no Līgumcenas.

6. PUŠU ATBILDĪBA
6.1. Puses ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu darbības vai bezdarbības rezultātā, pārkāpjot Līgumā noteiktās saistības, saskaņā ar Latvijas Republikā spēkā esošajiem normatīvajiem aktiem.
6.2. Ja Izpildītājs neievēro Līguma 4.1.3. apakšpunktā noteiktās prasības, Pasūtītājam ir tiesības piemērot līgumsodu līdz 30% no kopējās Līguma summas.
6.3. Līguma neizpildīšanas, nepienācīgas izpildīšanas vai prettiesiskas vienpusējas atkāpšanās no Līguma gadījumā Puse, kura pie tā vainojama, sedz visus ar to otrai Pusei nodarītos zaudējumus ne vairāk kā 10 % (desmit procentu) apmērā no Līgumcenas. Pasākuma pārcelšana vai atcelšana pēc Pasūtītāja lēmuma, saskaņā ar šī punkta prasībām netiek uzskatīta par vienpusēju atkāpšanos no Līguma. 
6.4. Izpildītājs pilnā apmērā atbild Pasūtītājam par jebkuriem termiņu kavējumiem, neprecīzi vai nekvalitatīvi sniegtu Pakalpojumu.
6.5. Ja Izpildītājs nokavē Pakalpojuma sniegšanas termiņu, tas maksā Pasūtītājam līgumsodu 0,1 % (viena desmitā daļa no procenta) apmērā no Vienības cenas par katru nokavējuma stundu, bet ne vairāk kā 10 % (desmit procenti) no Vienības cenas.
6.6. Ja Pasūtītājs nokavē rēķina apmaksu, tas maksā Izpildītājam līgumsodu 0,1 % (viena desmitā daļa no procenta) apmērā no kavētās summas par katru nokavējuma dienu, bet ne vairāk kā 10 % (desmit procenti) no konkrētā rēķina summas.
6.7. Līgumsoda samaksa neatbrīvo Puses no pilnīgas saistību izpildes.

7. NEPĀRVARAMAS VARAS APSTĀKĻI
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru Puses nevarēja iepriekš ne paredzēt, ne novērst. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.
7.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
7.3. Puse, kuru ietekmē nepārvaramas varas apstākļi, bez kavēšanās ne vēlāk kā 5 (piecu) dienu laikā rakstiski informē par to otru Pusi.
7.4. Nepārvaramas varas apstākļu iestāšanas gadījumā Puses vienojas par Līgumā noteikto saistību izpildes termiņu, vai vienojas par Līguma izbeigšanu.
7.5. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

8. IZPILDĪTĀJA PERSONĀLS UN APAKŠUZŅĒMĒJI
8.1. Pakalpojuma veikšanai Izpildītājs iesaista savā piedāvājumā norādīto personālu un apakšuzņēmējus, kā arī apakšuzņēmēju sarakstā norādītos apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktā darba atbilstību Līguma prasībām. 
8.2. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Konkursa dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Konkursa dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem. 
8.3. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojuma daļas vērtība ir vismaz 10 000,00 euro apmērā, vai jauna apakšuzņēmēja iesaistīšanu, kura veicamā Pakalpojuma daļa plānota vismaz 10 000,00 euro apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – daļas nosaukumus un izpildāmā Pakalpojuma apjomu naudas izteiksmē, un jāsaņem rakstveida piekrišana.
8.4. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem: 
8.4.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
8.4.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma, turpmāk – PIL 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā; 
8.4.3. piedāvātais apakšuzņēmējs, kura izpildāmā Pakalpojuma vērtība ir vismaz 10 000,00 euro apmērā, atbilst PIL 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā; 
8.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar PIL 62. panta piekto daļu. 
8.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

9. LĪGUMA IZMAIŅAS UN IZBEIGŠANA
9.1. Līgumu var papildināt, grozīt vai izbeigt, Pusēm savstarpēji vienojoties un ievērojot PIL 61. panta prasības. 
9.2. Jebkuras izmaiņas vai papildinājumi tiek noformēti rakstveidā un pēc abpusējas parakstīšanas, kļūst par šī Līguma neatņemamu sastāvdaļu.
9.3. Pasūtītājs var vienpusēji atkāpties no Līguma, rakstveidā paziņojot par to Izpildītājam 5 (piecas) kalendāra dienas iepriekš, ja:
9.3.1. Izpildītājs atkārtoti (un tas ir saprotams, kā 2 (divas) reizes pēc kārtas), neievēro Pasūtītāja noteiktos Pakalpojuma sniegšanas vai Līgumā noteiktos termiņiem;
9.3.2. Izpildītājs atkārtoti pēc Pasūtītāja pieprasījuma neievēro likumīgus Pasūtītāja rakstiskus norādījumus vai arī nepilda kādas Līgumā noteiktās saistības vai pienākumus;
9.3.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrota procedūru;
9.3.4. par Līguma noteikumu pārkāpumiem Izpildītājam piemēroto vai piemērojamo līgumsodu kopsumma pārsniedz 10 % (desmit procenti) no Līgumcenas.
9.4. Izpildītājs nosūtot Pasūtītājam rakstisku paziņojumu 5 (piecas) dienas iepriekš, ir tiesīgs vienpusēji izbeigt Līgumu, ja Pasūtītājs atkārtoti Līgumā noteiktajā termiņā neveic maksājumus un Pasūtītāja nokavējums ir sasniedzis vismaz 20 (divdesmit) darbdienas.
9.5. Līguma izbeigšana saistību neizpildes dēļ neierobežo Pušu tiesības uz zaudējumu atlīdzību vai līgumsodu. 
9.6. Izbeidzot Līgumu 9.3. – 9.4. punktos noteiktajos gadījumos, Puses sastāda atsevišķu aktu par faktiski kvalitatīvi sniegto Pakalpojumu. Sastādot aktu, Puses ņem vērā sniegtā Pakalpojuma kvalitāti. Pasūtītājs samaksā Izpildītājam par kvalitatīvi sniegto Pakalpojumu, atbilstoši sastādītajam aktam. Ja faktiski kvalitatīvi sniegtā Pakalpojuma vērtība ir mazāka par summu, kuru Pasūtītājs jau ir samaksājis Izpildītājam, Izpildītājam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 20 (divdesmit) dienu laikā pēc šajā punktā minētā akta parakstīšanas.
9.7. Pasūtītājs ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
9.8. Pasūtītājam ir tiesības vienpusēji atkāpties no Līguma izpildes, ja Izpildītājs atkārtoti neievēro Pasūtītāja prasības par sankciju ievērošanu (Līguma 4.1.3. un 4.3.3. apakšpunkti).
9.9. Pasūtītājam ir tiesības vienpusēji atkāpties no Līguma pirms termiņa, nosūtot Izpildītājam rakstisku paziņojumu Līgumā noteiktajā kārtībā, PIL 64. panta pirmajā daļā noteiktajos gadījumos.

10. NOBEIGUMA NOTEIKUMI
10.1. Līgums stājas spēkā pēc tā abpusējas parakstīšanas un ir spēkā līdz saistību izpildei.
10.2. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. 
10.3. Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas republikas normatīvajos aktos noteiktajā kārtībā
10.4. Visiem paziņojumiem, ko Puses iesniedz viena otrai saskaņā ar Līgumu, jābūt rakstiskiem un nodotiem personīgi vai ierakstītā vēstulē. Paziņojums, ja vien Līgumā nav paredzēts citādi, tiek uzskatīts par saņemtu dienā, kad tas ir nodots personīgi vai ierakstītas vēstules saņemšanas dienā.
10.5. Pusei ir pienākums 5 (piecu) dienu laikā rakstveidā paziņot Pusēm par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
10.6. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem to tiesības un pienākumus.
10.7. Katras Puses pārstāvis apliecina, ka tam ir visas tiesības Puses vārdā noslēgt Līgumu.
10.8. Pasūtītāja kontaktpersona ar šo Līgumu saistītu jautājumu risināšanā ir Nadežda Čerpaka, tālruņa numurs +371 27865565, e-pasta adrese: nadezda.cerpaka@dobele.lv. 
10.9. Izpildītāja kontaktpersonas ar šo Līgumu saistītu jautājumu risināšanā ir ________, mob. tālr. ________, e-pasta adrese _____________.
10.10. Puses vienojas, ka jebkurā laikā var mainīt vai atcelt Līgumā norādīto pārstāvi. Puse nekavējoties rakstiski brīdina otru Pusi par pārstāvja nomaiņu, savstarpēji neveicot Līguma grozījumus.
10.11. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums Pakalpojuma sniegšanai.
10.12. Jautājumos, kas nav atrunāti šajā Līgumā, Puses vadās pēc Latvijas Republikas normatīvajiem aktiem.
10.13. Līgums ar __ (___) pielikumiem sagatavots kopā uz ___ (___) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.  
10.14. Līguma pielikumi:
10.14.1. 1. pielikums – Pieteikums dalībai iepirkumā uz __lp;
10.14.2. 2. pielikums – Tehniskā specifikācija / tehniskais piedāvājums / finanšu piedāvājums uz __lp;
10.14.3. 3. pielikums – Līguma izpildē iesaistīto apakšuzņēmēju un personas uz kuru iespējām Pretendents balstās saraksts uz __ lp.

11. PUŠU ADRESES, REKVIZĪTI UN PARAKSTI
	
Pasūtītājs:
	
Izpildītājs:

